ભારત અને ન્યૂઝિલેન્ડ વચ્ચેની ત્રણ મેચોની વન ડે સીરિઝની ત્રીજી અને છેલ્લી મેચ કાનપુરના ગ્રીન પાર્ક સ્ટેડિયમમાં રમાઇ હતી. આ મેચમાં ભારતે પ્રથમ બેટિંગ કરી હતી, રોહિત શર્મા અને વિરાટ કોહલીની સદીને કારણે ભારતીય ટીમ 337 રનનો સ્કોર બનાવવામાં સફળ થઇ હતી. તો સામે જવાબમાં ન્યૂઝિલેન્ડની ટીમ 50 ઓવરમાં 7 વિકેટ ગુમાવી 331 રન જ બનાવી શકી હતી. મુંબઇના વાનખેડે સ્ટેડિયમમાં આ સીરિઝની પ્રથમ મેચ રમાઇ હતી, જેમાં ભારત 6 વિકેટથી હાર્યું હતું. જો કે, ત્યાર બાદ રમાયેલ બંને મેચમાં જીત મેળવી ટીમ ઇન્ડિયાએ આ સીરિઝ પોતાને નામ કરી છે.